יחסי מצרים – קוריאה הצפונית

יחסי מצרים–קוריאה הצפונית מתייחסים ליחסים הדו-צדדיים בין רפובליקת מצרים הערבית לרפובליקה הדמוקרטית העממית של קוריאה. למצרים יש שגרירות בפיונגיאנג, בעוד שלקוריאה הצפונית יש שגרירות בקהיר.

היסטוריה
היחסים נותרו חזקים למדי מאז ימיו של גמאל עבד אל נאצר והמדינות הבלתי-מזדהות, כאשר קוריאה הצפונית תמכה בתוקף בעמדת נאצר בזמן מלחמת סיני. משלחת דיפלומטית צפון-קוריאנית נשלחה למצרים ב-1961 במטרה לכונן יחסים קונסולריים. בשנת 1964 נחתם הסכם הכרה בין המדינות.

נשיא מצרים, עבד אל-פתאח א-סיסי, סירב לאכוף את הסנקציות של האו"ם על קוריאה הצפונית.

יחסים צבאיים
חוסני מובארכ גייס טייסים צפון קוריאניים להכשרת חיל האוויר המצרי בעקבות מלחמת יום כיפור. הנשיא אנואר סאדאת אישר את מכירתם של טילים בליסטיים טקטיים לקוריאה הצפונית בין השנים 1976 ל-1981. גם קוריאה הצפונית סייעה למצרים לפתח מערכות טילים משלה.

קוריאה הצפונית השיגה את הטילים הבליסטיים הראשונים שלה ממצרים בין 1979–1980.

פורט סעיד שימשה כנמל מעבר ליצוא נשק צפון קוריאני לאפריקה.

בשנת 2017 נמסר כי שר הביטחון המצרי, סידקי סובחי, הודיע כי מצרים "ניתקה את כל הקשרים הצבאיים עם צפון קוריאה".

יחסים כלכליים
ב-2008 התאגיד המצרי "אורסקום", באמצעות חברת הבת "אורסקום טלקום", חתם על הסכם לבניית רשת תקשורת סלולרית 3G בשותפות עם הממשלה, והקים את חברת "קוריולינק", המפעילה היחידה של תקשורת סלולרית בקוריאה הצפונית, עד אז שירותי תקשורת סלולרית במדינה היו קיימים באופן מוגבל ביותר ורק החל מ-2004. תאגיד "אורסקום", שעיקר פעילותו היא בתחום הבנייה והתשתיות, גם חתם באותה שנה על הסכם להשלמת בניית מלון ריוגיונג שבנייתו החלה בשנת 1987 ונפסקה ב-1992. עם זאת במשך השנים דווח כי רשת התקשורת הסלולרית במידנה משמשת למעקב מתמיד של אזרחי המדינה.

ראו גם
יחסי החוץ של קוריאה הצפונית

הערות שוליים

קטגוריה:ערכים ללא קטגוריות פיזיות - יחסי חוץ